Eksplosjonen i Tirana 15. mars 2008

Eksplosjonen i Tirana 15. mars 2008 skjedde ved en militærleir utenfor hovedstaden Tirana i Albania.

Bakgrunn
Albanske myndigheter har satt i gang en prosess med å destruere gammel ammunisjon, i forbindelse med sin NATO-søknad. Reuters meldte om at så mye som 3000 tonn med våpen og ammunisjon skal ha vært lagret på stedet.Lag med amerikanske rådgivere var tilstede for å hjelpe albanerne med destrueringen.Aftenposten: 63 personer fryktes døde etter eksplosjon, 15. mars 2008 Den albanske statsministeren, Sali Berisha, fortalte etter ekplsjonen at landet sliter med enorme mengder med ammunisjon.

Eksplosjonen
Eksplosjonen skjedde like ved Mother Teresa Tirana International Airport, i landsbyen Gerdec cirka seks mil nord for Tirana.Dagbladet: Minst fem døde, 15. mars 2008 

Eksplosjonene ble angivelig utløst da albanske og amerikanske eksperter skal ha flyttet flere bomber, patroner og granater som var fra andre verdenskrig.VG: Her blåses fotografen over ende av dødseksplosjonen, 15. mars 2008 Terrorisme ble ikke vurdert som årsak til hendelsen. Eksplosjonene etterlot seg enorme kratre i området, noen av disse var 20 meter dype og minst 50 meter i diameterAftenposten: Søker etter overlevende i Albania, 16. mars 2008, og varte i hele 18 timer.

Den første eksplosjonen var så kraftig at den kunne merkes og høres til nabolandet Makedonia, hele 150 kilometer unna. Mange trodde eksplosjonen faktisk skjedde i Makedonia og varslet albansk politi. Vindusruter i en rekke hus i Makedonia ble også knust som følge av eksplosjonen, ifølge en polititalsmann. Etter den første, kraftige eksplosjonen fortsatte mindre sprengladninger å detonere på området i minst to timer. Spesialstyrker fra den albanske hæren skal ha blitt satt inn i forsøkene på å redde arbeidere fra området der eksplosjonen skjedde. Flere tusen granater ble spredt over store områder av eksplosjonen og flere av dem var fremdeles ueksplodert, noe som vanskeliggjorde redningsarbeidet.

Skader
Den albanske helseministeren, Nard Ndoka, sa at minst 155 personer var skadd, flesteparten av disse var sivile. En lokal journalist, Altin Kodra, sa at så mange som 260 personer var hardt skadd av eksplosjonen.Nettavisen: Kjempeeksplosjon ved militærbase, 15. mars 2008 Albanske myndigheter savnet også tre grupper på 21 personer som arbeidet med destrueringen.

Albanias internasjonale flyplass ligger i nærheten av basen, og eksplosjonen førte til materielle skader både på flyplassen og på nærliggende bygninger i området. Flere flyginger inn og ut måtte innstilles som følge av ulykken. Hus og bygninger som var over 500 meter unna eksplosjonene ble ødelagt. I landsbyen Gerdec, like ved militærbasen, ble mange hustak blåst av, og enkelte hus er redusert ned til bare grunnmuren. Så mange som 300 hus ble fullstendig ødelagt.

Redningsarbeidere klarte dog å redde 25 sivile som hadde søkt tilflukt i en bunker fra den albanske kommunist-æraen.

 Etterforsking 
Den albanske statsministeren, Sali Berisha, beordret landet sjefs-aktorat om å overse etterforskingen av eksplosjonene. BBC News: Albania minister quits over blast, 17. mars 2008

 Reaksjoner 
 Albanske myndigheter fikk tilbud om medisinsk og annen hjelp fra USA, Italia, Hellas, Makedonia, Tyrkia og Kosovo i etterkant av eksplosjonen. BBC News: Albania rocked by huge explosions, 15. mars 2008
 Den albanske forsvarsministeren Fatmir Mehdiu gikk av 17. mars på grunn av hendelsen.

Referanser

Eksterne lenker
  BBC News: In pictures: Albania explosions
  Youtube: Explosion in Albania (opptak av albansk nyhetssending)

Kategori:Eksplosjoner
Kategori:Hendelser i 2008
Kategori:Albanias historie
Kategori:2000-årene i Albania